ddrg/super_eurlex huggingface dataset:
Κοινή δράση του Συμβουλίου

της 16ης Ιουνίου 2000

που συμπληρώνει την κοινή δράση 1999/189/ΚΕΠΠΑ περί συμβολής της Ευρωπαϊκής Ένωσης στην ανασύσταση βιώσιμης αστυνομικής δύναμης στην Αλβανία

(2000/388/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 14,

Εκτιμώντας τα ακόλουθα:

(1) Το Συμβούλιο αποφάσισε με την κοινή δράση 1999/189/ΚΕΠΠΑ(1) ότι η Ευρωπαϊκή Ένωση θα πρέπει να συμβάλει στην ανασύσταση βιώσιμης αστυνομικής δύναμης στην Αλβανία.

(2) Με την απόφαση 1999/190/ΚΕΠΠΑ(2), το Συμβούλιο ζήτησε από τη Δυτικοευρωπαϊκή Ένωση (ΔΕΕ) να εφαρμόσει τη δράση αυτή.

(3) Είναι σκόπιμο να παρασχεθεί περαιτέρω χρηματοδότηση για να συνεχισθεί η εφαρμογή της κοινής δράσης 1999/189/ΚΕΠΠΑ μέχρι τις 31 Δεκεμβρίου 2000,

ΥΙΟΘΕΤΕΙ ΤΗΝ ΠΑΡΟΥΣΑ ΚΟΙΝΗ ΔΡΑΣΗ:

Άρθρο 1

1. Το ποσό δημοσιονομικής αναφοράς για την κάλυψη του κόστους λειτουργίας της εφαρμογής της κοινής δράσης 1999/189/ΚΕΠΠΑ είναι 1,2 εκατομμύρια ευρώ για το έτος 2000.

2. Το ποσό αυτό προστίθεται στο ποσό που προβλέπεται από την κοινή δράση 1999/189/ΚΕΠΠΑ.

Άρθρο 2

Η παρούσα κοινή δράση κοινοποιείται στη ΔΕΕ σύμφωνα με τα συμπεράσματα που ενέκρινε το Συμβούλιο στις 14 Μαΐου 1996 σχετικά με τη διαβίβαση εγγράφων της Ευρωπαϊκής Ένωσης προς τη ΔΕΕ.

Άρθρο 3

Η παρούσα κοινή δράση αρχίζει να ισχύει την ημερομηνία που υιοθετείται.

Εφαρμόζεται μέχρι τις 31 Δεκεμβρίου 2000.

Άρθρο 4

Η παρούσα κοινή δράση δημοσιεύεται στην Επίσημη Εφημερίδα.

Λουξεμβούργο, 16 Ιουνίου 2000.

Για το Συμβούλιο

Ο Πρόεδρος

L. Capoulas Santos

(1) ΕΕ L 63 της 12.3.1999, σ. 1.

(2) ΕΕ L 63 της 12.3.1999, σ. 3.
Κοινή θέση του Συμβουλίου

της 20ής Ιουλίου 2000

σχετικά με την απαγόρευση εισαγωγών ακατέργαστων διαμαντιών από τη Σιέρα Λεόνε

(2000/455/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για την Ευρωπαϊκή Ένωση, και ιδίως το άρθρο 15,

Εκτιμώντας τα εξής:

(1) Στις 5 Ιουλίου 2000, το Συμβούλιο Ασφαλείας των Ηνωμένων Εθνών εξέδωσε το ψήφισμα 1306 (2000) περί απαγόρευσης όλων των άμεσων ή έμμεσων εισαγωγών ακατέργαστων διαμαντιών από τη Σιέρα Λεόνε για αρχική περίοδο 18 μηνών, εξαιρουμένων των εισαγωγών ακατέργαστων διαμαντιών η προέλευση των οποίων πιστοποιείται από την Κυβέρνηση της Σιέρα Λεόνε.

(2) Απαιτείται δράση εκ μέρους της Κοινότητας για την εφαρμογή των κατωτέρω μέτρων,

ΥΙΟΘΕΤΕΙ ΤΗΝ ΠΑΡΟΥΣΑ ΚΟΙΝΗ ΘΕΣΗ:

Άρθρο 1

Απαγορεύονται όλες οι άμεσες ή έμμεσες εισαγωγές ακατέργαστων διαμαντών από τη Σιέρα Λεόνε προς την Κοινότητα, σύμφωνα με τους όρους που εκτίθενται στο ψήφισμα 1306 (2000) του Συμβουλίου Ασφαλείας των ΗΕ.

Άρθρο 2

Από το μέτρο του άρθρου 1, εξαιρούνται τα ακατέργαστα διαμάντια που ελέγχονται από την Κυβέρνηση της Σιέρα Λεόνε, μέσω του καθεστώτος του πιστοποιητικού προέλευσης που συνάδει με την παράγραφο 5 του ψηφίσματος 1306 (2000).

Άρθρο 3

Η παρούσα κοινή θέση αναθεωρείται, εφόσον προκύπτει σχετική ανάγκη.

Άρθρο 4

Η παρούσα κοινή θέση παράγει αποτελέσματα από την ημερομηνία που υιοθετείται.

Εφαρμόζεται μέχρι τις 5 Ιανουαρίου 2002.

Άρθρο 5

Η παρούσα κοινή θέση δημοσιεύεται στην Επίσημη Εφημερίδα.

Βρυξέλλες, 20 Ιουλίου 2000.

Για το Συμβούλιο

Ο Πρόεδρος

F. Parly
Κοινή θέση του Συμβουλίου

της 19ης Μαρτίου 2001

για την παράταση της κοινής θέσης 1999/206/ΚΕΠΠΑ, σε ό,τι αφορά την απαγόρευση εξαγωγής όπλων προς την Αιθιοπία και την Ερυθραία

(2001/215/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 15,

Εκτιμώντας τα ακόλουθα:

(1) Η κοινή θέση 1999/206/ΚΕΠΠΑ του Συμβουλίου, της 15ης Μαρτίου1999, σχετικά με την Αιθιοπία και την Ερυθραία(1), λήγει στις 31 Μαρτίου 2001.

(2) Η απόφαση αριθ. 1298 (2000) του Συμβουλίου Ασφαλείας των Ηνωμένων Εθνών, της 17ης Μαΐου 2000, ορίζει ότι όλα τα κράτη μέλη οφείλουν να εμποδίζουν την πώληση ή την προμήθεια όπλων και συναφούς υλικού στην Αιθιοπία και στην Ερυθραία καθώς και την παροχή οποιασδήποτε σχετικής τεχνικής βοήθειας.

(3) Με τις αποφάσεις αριθ. 1298 (2000), αριθ. 1312 (2000) και αριθ. 1320 (2000) ορίστηκαν ορισμένες εξαιρέσεις της απαγόρευσης αυτής και η κοινή θέση 1999/206/ΚΕΠΠΑ παρατάθηκε και τροποποιήθηκε αναλόγως με την κοινή θέση 2000/584/ΚΕΠΠΑ(2).

(4) Σε δήλωση που δημοσιεύτηκε στις 20 Ιουνίου 2000, το Ευρωπαϊκό Συμβούλιο χαιρέτισε την υπογραφή συμφωνίας κατάπαυσης των εχθροπραξιών στις 18 Ιουνίου 2000.

(5) Σε δήλωση που δημοσιεύτηκε στις 12 Δεκεμβρίου 2000, η Προεδρία χαιρέτισε, εξ ονόματος της Ευρωπαϊκής Ένωσης, την υπογραφή ειρηνευτικής συμφωνίας στις 12 Δεκεμβρίου 2000.

(6) Η εντολή της Αποστολής των Ηνωμένων Εθνών στην Αιθιοπία και την Ερυθραία (UNMEE) παρατάθηκε κατά 6 μήνες έως τις 15 Σεπτεμβρίου 2001 με την απόφαση αριθ. 1344/2001.

(7) Η Ευρωπαϊκή Ένωση προσδοκά ότι και η Αιθιοπία και η Ερυθραία θα εφαρμόσουν πλήρως την ειρηνευτική συμφωνία.

(8) Η απόφαση αριθ. 1298 (2000) λήγει στις 17 Μαΐου 2001. Η κοινή θέση 1999/206/ΚΕΠΠΑ θα πρέπει να παραταθεί αναλόγως,

ΥΙΟΘΕΤΕΙ ΤΗΝ ΠΑΡΟΥΣΑ ΚΟΙΝΗ ΘΕΣΗ:

Άρθρο 1

Η κοινή θέση 1999/206/ΚΕΠΠΑ παρατείνεται μέχρι τις 31 Μαΐου 2001, εκτός εάν το Συμβούλιο αποφασίσει άλλως σύμφωνα με τις σχετικές αποφάσεις του Συμβουλίου Ασφαλείας των Ηνωμένων Εθνών.

Άρθρο 2

Η παρούσα κοινή θέση παράγει αποτελέσματα από την ημέρα που υιοθετείται.

Άρθρο 3

Η παρούσα κοινή θέση δημοσιεύεται στην Επίσημη Εφημερίδα.

Βρυξέλλες, 19 Μαρτίου 2001.

Για το Συμβούλιο

Ο Πρόεδρος

A. Lindh

(1) ΕΕ L 72 της 18.3.1999, σ. 1.

(2) ΕΕ L 246 της 30.9.2000, σ. 69.
Κοινή θέση του Συμβουλίου

της 19ης Δεκεμβρίου 2002

σχετικά με την απαγόρευση εισαγωγών ακατέργαστων διαμαντιών από τη Σιέρα Λεόνε

(2002/992/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 15,

Εκτιμώντας τα ακόλουθα:

(1) Εν συνεχεία της απόφασης 1385(2001) που εξέδωσε, στις 19 Δεκεμβρίου 2001, το Συμβούλιο Ασφαλείας των Ηνωμένων Εθνών για την παράταση έως τις 5 Δεκεμβρίου 2002 των μέτρων που επιβάλλονται με την απόφαση 1306(2000) περί απαγόρευσης της άμεσης ή έμμεσης εισαγωγής όλων των ακατέργαστων διαμαντιών από τη Σιέρα Λεόνε για αρχική περίοδο δεκαοκτώ μηνών, εξαιρουμένων των εισαγωγών ακατέργαστων διαμαντιών η προέλευση των οποίων πιστοποιείται από την κυβέρνηση της Σιέρα Λεόνε, το Συμβούλιο υιοθέτησε την κοινή θέση 2002/22/ΚΕΠΠΑ(1), η οποία έληξε στις 5 Δεκεμβρίου 2002.

(2) Στις 4 Δεκεμβρίου 2002, το Συμβούλιο Ασφαλείας των Ηνωμένων Εθνών εξέδωσε την απόφαση 1446(2002) δυνάμει της οποίας εξακολουθούν να ισχύουν για νέα περίοδο έξι μηνών, από τις 5 Δεκεμβρίου 2002, τα μέτρα που επιβάλλονται με την απόφαση 1306(2000). Ως εκ τούτου, είναι σκόπιμο να υιοθετηθεί νέα κοινή θέση.

(3) Απαιτείται δράση εκ μέρους της Κοινότητας για την εφαρμογή των απαιτούμενων μέτρων,

ΥΙΟΘΕΤΕΙ ΤΗΝ ΠΑΡΟΥΣΑ ΚΟΙΝΗ ΘΕΣΗ:

Άρθρο 1

Απαγορεύεται η άμεση ή έμμεση εισαγωγή όλων των ακατέργαστων διαμαντιών από τη Σιέρα Λεόνε προς την Κοινότητα, σύμφωνα με τους όρους που εκτίθενται στις αποφάσεις 1306(2000), 1385(2001) και 1446(2002) του Συμβουλίου Ασφαλείας των Ηνωμένων Εθνών.

Άρθρο 2

Από το μέτρο του άρθρου 1 θα εξακολουθούν να εξαιρούνται τα ακατέργαστα διαμάντια που ελέγχονται από την κυβέρνηση της Σιέρα Λεόνε, μέσω του καθεστώτος του πιστοποιητικού προέλευσης κατά την παράγραφο 5 της απόφασης 1306(2000).

Άρθρο 3

Η παρούσα κοινή θέση αναθεωρείται, εφόσον προκύπτει σχετική ανάγκη.

Άρθρο 4

Η παρούσα κοινή θέση παράγει αποτελέσματα από την ημερομηνία που υιοθετείται.

Εφαρμόζεται από τις 5 Δεκεμβρίου 2002.

Λήγει στις 5 Ιουνίου 2003.

Άρθρο 5

Η παρούσα κοινή θέση δημοσιεύεται στην Επίσημη Εφημερίδα.

Βρυξέλλες, 19 Δεκεμβρίου 2002.

Για το Συμβούλιο

Η Πρόεδρος

L. Espersen

(1) ΕΕ L 10 της 12.1.2002, σ. 81.
Κοινή δράση 2003/445/ΚΕΠΠΑ του Συμβουλίου

της 16ης Ιουνίου 2003

για την τροποποίηση και παράταση της εντολής του ειδικού εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 14, το άρθρο 18 παράγραφος 5 και το άρθρο 23 παράγραφος 2,

Εκτιμώντας τα ακόλουθα:

(1) Η κοινή δράση 2002/965/ΚΕΠΠΑ του Συμβουλίου, της 10ης Δεκεμβρίου 2002, για την τροποποίηση και παράταση της εντολής του ειδικού εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή(1) εφαρμόζεται έως τις 30 Ιουνίου 2003.

(2) Βάσει επισκόπησης της εν λόγω κοινής δράσης, η εντολή του ειδικού εντεταλμένου θα πρέπει να τροποποιηθεί και να παραταθεί.

(3) Το Συμβούλιο θα πρέπει να διορίσει νέο ειδικό εντεταλμένο της ΕΕ για την ειρηνευτική διαδικασία στη Μέση Ανατολή.

(4) Οι προσπάθειες της ΕΕ στον τομέα της ασφάλειας θα πρέπει να παγιωθούν.

(5) Στις 30 Μαρτίου 2000, το Συμβούλιο εξέδωσε οδηγίες σχετικά με τη διαδικασία διορισμού των ειδικών εντεταλμένων της Ευρωπαϊκής Ένωσης (ΕΑΕΕ) και το διοικητικό καθεστώς τους,

ΥΙΟΘΕΤΕΙ ΤΗΝ ΠΑΡΟΥΣΑ ΚΟΙΝΗ ΔΡΑΣΗ:

Άρθρο 1

Η θητεία του ειδικού εντεταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή, βάσει της κοινής δράσης 2002/965/ΚΕΠΠΑ, παρατείνεται.

Άρθρο 2

Το Συμβούλιο θα διορίσει νέο ειδικό εντεταλμένο της Ευρωπαϊκής Ένωσης για την ειρηνευτική διαδικασία στη Μέση Ανατολή με εκτελεστική απόφαση του Συμβουλίου.

Άρθρο 3

Η κοινή δράση 2002/965/ΚΕΠΠΑ τροποποιείται ως εξής:

1. Στο άρθρο 3 προστίθεται το ακόλουθο στοιχείο:

"ι) εφαρμόζει ένα πρόγραμμα της Ευρωπαϊκής Ένωσης για τα ζητήματα ασφαλείας. Προς τούτο, ο ειδικός εντεταλμένος της ΕΕ μπορεί να επικουρείται από έναν εμπειρογνώμονα, ο οποίος θα αναλάβει την πρακτική εκτέλεση των επιχειρησιακών σχεδίων για τα ζητήματα ασφαλείας."

2. Το άρθρο 8 αντικαθίσταται από το ακόλουθο κείμενο:

"Άρθρο 8

Για να διασφαλιστεί η συνοχή της εξωτερικής δράσης της Ευρωπαϊκής Ένωσης, οι δραστηριότητες του ειδικού εντεταλμένου συντονίζονται με εκείνες του υπάτου εκπροσώπου, της Προεδρίας και της Επιτροπής. Διατηρείται στενή επαφή επιτοπίως με την Προεδρία, την Επιτροπή και τους αρχηγούς των διπλωματικών αποστολών, οι οποίοι καταβάλλουν κάθε δυνατή προσπάθεια προς επικουρία του ειδικού εντεταλμένου στην εκπλήρωση της εντολής του. Ο ειδικός εντεταλμένος διατηρεί επίσης επαφή με άλλους διεθνείς φορείς επιτοπίως."

Άρθρο 4

Η παρούσα κοινή δράση αρχίζει να ισχύει την 1η Ιουλίου 2003.

Εφαρμόζεται έως τις 31 Δεκεμβρίου 2003.

Άρθρο 5

Η παρούσα κοινή δράση δημοσιεύεται στην Επίσημη Εφημερίδα της Ευρωπαϊκής Ένωσης.

Λουξεμβούργο, 16 Ιουνίου 2003.

Για το Συμβούλιο

Ο Πρόεδρος

Γ. Παπανδρέου

(1) ΕΕ L 334 της 11.12.2002, σ. 11.
Κοινή θέση 2003/366/ΚΕΠΠΑ του Συμβουλίου

της 19ης Μαΐου 2003

για την τροποποίηση της κοινής θέσης 2002/400/ΚΕΠΠΑ σχετικά με την προσωρινή υποδοχή ορισμένων Παλαιστινίων σε κράτη μέλη της Ευρωπαϊκής Ένωσης

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 15,

Εκτιμώντας τα ακόλουθα:

(1) Στις 21 Μαΐου 2002, το Συμβούλιο υιοθέτησε την κοινή θέση 2002/400/ΚΕΠΠΑ σχετικά με την προσωρινή υποδοχή ορισμένων Παλαιστινίων(1) σε κράτη μέλη της Ευρωπαϊκής Ένωσης και τη χορήγηση σε αυτούς εθνικών αδειών διάρκειας μέχρι 12 μηνών.

(2) Η ισχύς αυτών των αδειών πρέπει να παραταθεί,

ΥΙΟΘΕΤΗΣΕ ΤΗΝ ΠΑΡΟΥΣΑ ΚΟΙΝΗ ΘΕΣΗ:

Άρθρο 1

Η κοινή θέση 2002/400/ΚΕΠΠΑ τροποποιείται ως εξής:

1. Το πρώτο εδάφιο του άρθρου 3 αντικαθίσταται από το ακόλουθο κείμενο:"Κάθε κράτος μέλος εκ των αναφερομένων στο άρθρο 2 χορηγεί στους Παλαιστινίους που δέχεται εθνική άδεια εισόδου στο έδαφός του και παραμονής διάρκειας μέχρι 24 μηνών."

2. Το άρθρο 8 αντικαθίσταται από το ακόλουθο κείμενο:

"Άρθρο 8

Το Συμβούλιο παρακολουθεί την εφαρμογή της παρούσας κοινής θέσης και θα προβεί σε σχετική αξιολόγηση εντός 23 μηνών από την υιοθέτησή της ή και νωρίτερα κατόπιν αιτήσεως οιουδήποτε μέλους του."

Άρθρο 2

Η παρούσα κοινή θέση αρχίζει να ισχύει από την ημέρα της υιοθέτησής της.

Άρθρο 3

Η παρούσα κοινή θέση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, 19 Μαΐου 2003.

Για το Συμβούλιο

Ο Πρόεδρος

Γ. Παπανδρέου

(1) ΕΕ L 138 της 28.5.2002, σ. 33.
30.

Λαϊκό Μέτωπο για την Απελευθέρωση της Παλαιστίνης (Popular Front for the Liberation of Palestine — PFLP)
Έμπορος χρυσού. Ιδιοκτήτης της αεροπορικής εταιρείας Butembo Airlines και του οίκου Congocom Trading House στο Butembo. Απεβίωσε στις 5 Ιουλίου 2007 στο Butembo της ΛΔΚ. Ο Kisoni συμμετείχε στη χρηματοδότηση πολιτοφυλακών μέσω του εμπορίου χρυσού [αγόραζε από το FNI και πωλούσε στον οίκο Uganda Commercial Impex (UCI Ltd) και διεξήγαγε λαθρεμπόριο μεταξύ των συνόρων ΛΔΚ/Ουγκάντας. Η υποστήριξη του Kisoni προς μια παράνομη ένοπλη ομάδα (FNI) μέσω μιας προσωπικής εμπορικής σχέσης με τον NJABU (άτομο που υπόκειται ήδη σε κυρώσεις δυνάμει της απόφασης 1596 (2005)] παραβιάζει το εμπάργκο όπλων των αποφάσεων 1493 (2003) και 1596 (2005).

14.

NKUNDA

Laurent

Laurent Nkunda Bwatare, Laurent Nkundabatware, Laurent Nkunda Mahoro Batware, Laurant Nkunda Batware

Α

6.2.1967/2.2.1967

Βόρειο Κίβου/Rutshuru

Κογκολέζος

1.11.2005
Πράξη του Συμβουλίου

της 29ης Μαΐου 2000

για την κατάρτιση, σύμφωνα με το άρθρο 34 της συνθήκης για την Ευρωπαϊκή Ένωση, της σύμβασης για την αμοιβαία δικαστική συνδρομή επί ποινικών υποθέσεων μεταξύ των κρατών μελών της Ευρωπαϊκής Ένωσης

(2000/C 197/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 31 στοιχείο α) και το άρθρο 34 παράγραφος 2 στοιχείο δ),

την πρωτοβουλία των κρατών μελών,

τη γνώμη του Ευρωπαϊκού Κοινοβουλίου(1),

Εκτιμώντας τα ακόλουθα:

(1) Για την πραγματοποίηση των στόχων της Ένωσης πρέπει να βελτιωθούν οι κανόνες που διέπουν την αμοιβαία δικαστική συνδρομή επί ποινικών υποθέσεων μεταξύ των κρατών μελών της Ευρωπαϊκής Ένωσης και προς το σκοπό αυτό πρέπει να καταρτιστεί σύμβαση, η οποία περιέχεται στο παράρτημα.

(2) Ορισμένες από τις διατάξεις της σύμβασης εμπίπτουν στο πεδίο εφαρμογής του άρθρου 1 της απόφασης 1999/437/ΕΚ του Συμβουλίου, της 17ης Μαΐου 1999, σχετικά με ορισμένες λεπτομέρειες εφαρμογής της συμφωνίας που έχει συναφθεί από το Συμβούλιο της Ευρωπαϊκής Ένωσης και τη Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών κρατών με την υλοποίηση, την εφαρμογή και την ανάπτυξη του κεκτημένου του Σένγκεν(2).

(3) Αυτό ισχύει για τα άρθρα 3, 5, 6, 7, 12 και 23 και, στο βαθμό που έχουν σημασία για το άρθρο 12, τα άρθρα 15 και 16 και, στο βαθμό που έχει σημασία για τα αναφερόμενα άρθρα, το άρθρο 1.

(4) Ως προς τις διατάξεις αυτές έχουν τηρηθεί οι διαδικασίες που προβλέπονται στη συμφωνία που έχει συναφθεί από το Συμβούλιο της Ευρωπαϊκής Ένωσης με τη Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών κρατών με την υλοποίηση, την εφαρμογή και την ανάπτυξη του κεκτημένου του Σένγκεν(3).

(5) Κατά την κοινοποίηση της παρούσας πράξης στη Δημοκρατία της Ισλανδίας και στο Βασίλειο της Νορβηγίας σύμφωνα με το άρθρο 8 παράγραφος 2 στοιχείο α) της προαναφερόμενης συμφωνίας, τα δύο αυτά κράτη θα ενημερωθούν, ιδίως, για το περιεχόμενο του άρθρου 29 σχετικά με την έναρξη ισχύος για την Ισλανδία και τη Νορβηγία και θα κληθούν να υποβάλουν τις σχετικές δηλώσεις δυνάμει του άρθρου 24 της σύμβασης, τη στιγμή που θα ενημερώσουν το Συμβούλιο και την Επιτροπή για την εκπλήρωση των συνταγματικών τους προϋποθέσεων,

ΑΠΟΦΑΣΙΣΕ την κατάρτιση της σύμβασης, το κείμενο της οποίας επισυνάπτεται και η οποία υπογράφεται σήμερα από τους εκπροσώπους των κυβερνήσεων των κρατών μελών της Ένωσης,

ΣΥΝΙΣΤΑ στα κράτη μέλη την αποδοχή της σύμφωνα με τους αντίστοιχους συνταγματικούς τους κανόνες,

ΚΑΛΕΙ τα κράτη μέλη να αρχίσουν τις προβλεπόμενες για το σκοπό αυτό διαδικασίες πριν από την 1η Ιανουαρίου 2001.

Βρυξέλλες, 29 Μαΐου 2000.

Για το Συμβούλιο

Ο Πρόεδρος

A. Costa

(1) Γνώμη που διατυπώθηκε στις 17 Φεβρουαρίου 2000 (δεν έχει ακόμα δημοσιευθεί στην Επίσημη Εφημερίδα).

(2) EE L 176 της 10.7.1999, σ. 31.

(3) EE L 176 της 10.7.1999, σ. 36.
Πράξη του Συμβουλίου

της 8ης Μαΐου 2003

για την κατάρτιση του πρωτοκόλλου το οποίο τροποποιεί τη σύμβαση σχετικά με τη χρήση της πληροφορικής στον τελωνειακό τομέα όσον αφορά τη δημιουργία αρχείου φακέλων τελωνειακών ερευνών

(2003/C 139/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 34 παράγραφος 2 στοιχείο δ),

την πρωτοβουλία του Βασιλείου του Βελγίου, της Ομοσπονδιακής Δημοκρατίας της Γερμανίας και της Γαλλικής Δημοκρατίας(1),

τη γνώμη του Ευρωπαϊκού Κοινοβουλίου(2),

ΕΚΤΙΜΩΝΤΑΣ ότι το τελωνειακό σύστημα πληροφοριών το οποίο προβλέπεται στη σύμβαση για τη χρήση της πληροφορικής στον τελωνειακό τομέα(3) θα πρέπει να χρησιμοποιείται για την ανταλλαγή πληροφοριών σχετικά με την ύπαρξη εγγράφων για διεξαγόμενες ή ολοκληρωθείσες έρευνες και για τον κατάλληλο συντονισμό ερευνών,

ΑΠΟΦΑΣΙΖΕΙ ότι θεσπίζεται το πρωτόκολλο το κείμενο του οποίου παρατίθεται στο παράρτημα, το οποίο υπέγραψαν σήμερα οι αντιπρόσωποι των κυβερνήσεων των κρατών μελών της Ευρωπαϊκής Ένωσης,

ΣΥΝΙΣΤΑ την αποδοχή του από τα κράτη μέλη σύμφωνα με τους αντίστοιχους συνταγματικούς τους κανόνες(4).

Βρυξέλλες, 8 Μαΐου 2003.

Για το Συμβούλιο

Ο Πρόεδρος

Μ. Χρυσοχοΐδης

(1) ΕΕ C 328 της 23.11.2001, σ. 12.

(2) Γνώμη η οποία διατυπώθηκε στις 18 Δεκεμβρίου 2002 (δεν έχει ακόμα δημοσιευθεί στην Επίσημη Εφημερίδα).

(3) EE C 316 της 27.11.1995, σ. 34.

(4) Η ημερομηνία έναρξης ισχύος του πρωτοκόλλου θα δημοσιευθεί στην Επίσημη Εφημερίδα της Ευρωπαϊκής Ένωσης με τη φροντίδα της γενικής γραμματείας του Συμβουλίου.
31964R0182

Κανονισμός αριθ. 182/64/ΕΟΚ , 5/64/Ευρατόμ των Συμβουλίων της 10ης Νοεμβρίου 1964, περί τροποποιήσεως του κανονισμού υπηρεσιακής κατάστασης των υπαλλήλων ΕΟΚ και ΕΚΑΕ



Επίσημη Εφημερίδα αριθ. 190 της 21/11/1964 σ. 2971

Δανική ειδική έκδοση: Σειρά I Κεφάλαιο 1963-1964 σ. 0212

Αγγλική ειδική έκδοση: Σειρά I Κεφάλαιο 1963-1964 σ. 0228

Ισπανική ειδική έκδοση: Κεφάλαιο 01 τόμος 1 σ. 0100

Πορτογαλική ειδική έκδοση : Κεφάλαιο 01 τόμος 1 σ. 0100
ΚΑΝΟΝΙΣΜΟΣ Αριθ. 614/67/ΕΟΚ ΤΗΣ ΕΠΙΤΡΟΠΗΣ της 26ης Σεπτεμβρίου 1967 περί τροποποιήσεως του κανονισμού αριθ. 202/67/ΕΟΚ, περί καθορισμού του συμπληρωματικού ποσού για τις εισαγωγές προϊόντων του τομέως του χοιρείου κρέατος προελεύσεως τρίτων χωρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμο αριθ. 121/67/ΕΟΚ του Συμβουλίου, της 13ης Ιουνίου 1967, περί κοινής οργανώσεως αγοράς στον τομέα του χοιρείου κρέατος (1), και ιδίως το άρθρο 13 παράγραφος 5,

Εκτιμώντας:

ότι ο κανονισμός αριθ. 202/67/ΕΟΚ της Επιτροπής, της 28ης Ιουνίου 1967, περί καθορισμού του συμπληρωματικού ποσού για τις εισαγωγές προϊόντων του τομέως του χοιρείου κρέατος προελεύσεως τρίτων χωρών (2), προσδιορίζει τις λεπτομέρειες εφαρμογής για τον καθορισμό της τιμής προσφοράς "ελεύθερο στα σύνορα", που χρησιμεύει για τον υπολογισμό του συμπληρωματικού ποσού- ότι στη διατύπωση του άρθρου 1 παράγραφος 1 υπό β) και δ) του κανονισμού αυτού είναι δυνατό να δοθεί η ερμηνεία, ότι μια ειδική τιμή προσφοράς θα έπρεπε να καθορισθεί για τα εσφαγμένα θηλυκά, με συνέπεια τη δυνατότητα καθορισμού συμπληρωματικού ποσού μόνο γι' αυτό το προϊόν-

ότι η διατύπωση αυτού του άρθρου πρέπει κατά συνέπεια να διασαφηνισθεί, διατηρώντας συγχρόνως την αύξηση των διαπιστουμένων τιμών για τα εσφαγμένα θηλυκά η οποία προβλέπεται στον κανονισμό αριθ. 202/67/ΕΟΚ και η οποία προορίζεται να καταστήσει τις τιμές αυτές συγκρίσιμες με τις τιμές οι οποίες εφαρμόζονται για τα άλλα σφάγια-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος-

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το κείμενο του άρθρου 1 παράγραφος 1 υπό β), του κανονισμού αριθ. 202/67/ΕΟΚ, αντικαθίσταται από το ακόλουθο κείμενο:

"β) για τα κρέατα χοιροειδών κατοικιδίων, σε ολόκληρα σφάγια ή ημιμόρια σφαγίου τα οποία αναφέρονται στην πρώτη περίοδο του άρθρου 1, του κανονισμού αριθ. 134/67/ΕΟΚ, όπως τροποποιήθηκε από τον κανονισμό αριθ. 173/67/ΕΟΚ: η τιμή η οποία καθορίζεται σύμφωνα με τις διατάξεις του άρθρου 2 για τα κρέατα χοιροειδών κατοικιδίων σε ολόκληρα σφάγια ή ημιμόρια σφαγίου με την κεφαλή, τους πόδας και το περινεφρικό λίπος, της ποιότητος που αντιστοιχεί προς την ποιότητα τύπο που καθορίζεται σύμφωνα προς τις διατάξεις του άρθρου 4, παράγραφος 4 του κανονισμού αριθ. 121/67/ΕΟΚ. Οι τιμές που λαμβάνονται υπόψη κατ' εφαρμογή του άρθρου 2, προσαυξάνονται κατά 17,65% εφ' όσον πρόκειται για κρέατα εσφαγμένων θηλυκών."

Άρθρο 2

Οι διατάξεις του άρθρου 1, παράγραφος 1 υπό δ) του κανονισμού αριθ. 202/67/ΕΟΚ καταργούνται.

Άρθρο 3

Ο παρών κανονισμός αρχίζει να ισχύει την επομένη από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 26 Σεπτεμβρίου 1967

Για το Συμβούλιο

Ο Πρόεδρος

Jean REY

(1) ΕΕ αριθ. 117 της 19.6.1967, σ. 2283/67.

(2) ΕΕ αριθ. 134 της 30.6.1967, σ. 2837/67.
ΚΑΝΟΝΙΣΜΟΣ αριθ. 1002/67/ΕΟΚ ΤΟΥ ΣΥΜΒΟΥΛΙΟΥ της 14ης Δεκεμβρίου 1967 περί παρατάσεως της προθεσμίας μη εφαρμογής στις σιδηροδρομικές, οδικές και εσωτερικές πλωτές μεταφορές του κανονισμού αριθ. 17 του Συμβουλίου

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 87,

την πρόταση της Επιτροπής,

τη γνώμη της Συνελεύσεως,

τη γνώμη της Οικονομικής και Κοινωνικής Επιτροπής,

Εκτιμώντας :

ότι η πρόοδος της μελέτης της προτάσεως κανονισμού περί εφαρμογής των κανόνων ανταγωνισμού στους τομείς των σιδηροδρομικών, οδικών και εσωτερικών πλωτών μεταφορών, που υπεβλήθη από την Επιτροπή στο Συμβούλιο στις 8 Ιουνίου 1964, επιτρέπει να αντιμετωπισθεί από το Συμβούλιο η θέσπιση μέσα στους προσεχείς μήνες ειδικής ρυθμίσεως στον τομέα αυτό-

ότι είναι ως εκ τούτου πρόσφορο να παραταθεί εκ νέου, για το χρόνο που απαιτείται για τη θέσπιση και θέση σε ισχύ της ειδικής αυτής ρυθμίσεως, η προθεσμία μη εφαρμογής του κανονισμού αριθ. 17 του Συμβουλίου(1) που προβλέπεται στο άρθρο 3 του κανονισμού αριθ. 141 του Συμβουλίου(2) και η οποία παρετάθη από τον κανονισμό αριθ. 165/65/ΕΟΚ(3),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Η έκφραση "μέχρι την 31η Δεκεμβρίου 1967" αναφέρεται στο άρθρο 3 του κανονισμού αριθ. 141, όπως ετροποποιήθη απο τον κανονισμό αριθ. 165/65/ΕΟΚ, αντικαθίσταται από τους όρους "μέχρι την 30η Ιουνίου 1968".

Άρθρο 2

Ο παρών κανονισμός αρχίζει να ισχύει την 1η Ιανουαρίου 1968.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 14 Δεκεμβρίου 1967.

Για το Συμβούλιο

Ο Πρόεδρος

G. LEBER

(1) ΕΕ αριθ. 13 της 21. 2. 1962, σ. 204/62.

(2) ΕΕ αριθ. 124 της 28. 11. 1962, σ. 2751/62.

(3) ΕΕ αριθ. 210 της 11. 12. 1965, σ. 3141/65.